Ο **Καθεδρικός Ναός της Αγίας Τριάδας** και το **Ρωσικό Ορθόδοξο Πνευματικό και Πολιτιστικό Κέντρο** (γαλλικά: *Cathédrale de la Sainte-Trinité de Paris et Centre Spirituel et Culturel Orthodoxe Russe*) είναι ένα συγκρότημα κτιρίων που περιλαμβάνει, εκτός από τον καθεδρικό ναό και το ενοριακό σπίτι, ένα πολιτιστικό κέντρο (αμφιθέατρο, βιβλιοπωλείο, εκθεσιακές αίθουσες, δίγλωσσο γαλλο-ρωσικό σχολείο). Είναι υπό την δικαιοδοσία της Ρωσικής Ορθόδοξης Εκκλησίας και ανήκει στην ρωσική Επισκοπή Χερσονήσου.

Ιστορικό
--------

Τα εγκαίνια του καθεδρικού ναού ήταν προγραμματισμένα για τις 19 Οκτωβρίου 2016, παρουσία του Ρώσου προέδρου, Βλαντιμίρ Πούτιν και του Γάλλου ομολόγου του Φρανσουά Ολλάντ. Όμως, μετά το βέτο της Ρωσίας, στις 8 Οκτωβρίου, στο Συμβούλιο Ασφαλείας των Ηνωμένων Εθνών για ένα γαλλικό σχέδιο ψηφίσματος που αποσκοπούσε στην καθιέρωση εκεχειρίας στη Συρία, ο Γάλλος πρόεδρος αμφισβήτησε την παρουσία του Βλαντιμίρ Πούτιν στην τελετή. Στις 11 Οκτωβρίου ο τελευταίος προτίμησε να ακυρώσει την επίσκεψή του.
Το κέντρο, τελικά, εγκαινιάστηκε κατά την προγραμματισμένη ημερομηνία, παρουσία του Ρώσου υπουργού Πολιτισμού Βλαντιμίρ Μεντίνσκι και του πρέσβη Αλεξάντερ Ορλώφ. Η γαλλική κυβέρνηση εκπροσωπήθηκε από τον υπουργό Εξωτερικών και την από τη δήμαρχο της Παρισίων και την πρόεδρο του 7ου δημοτικού διαμερίσματος.

Τα θυρανοίξια του καθεδρικού ναού έγιναν στις 4 Δεκεμβρίου 2016, από τον Πατριάρχη Μόσχας Κύριλλο.

Το εκκλησιαστικό συγκρότημα ο Βλαντιμίρ Πούτιν μόνο στις 29 Μαΐου 2017, στο περιθώριο της επίσκεψής του στο Παρίσι μετά από πρόσκληση του νέου προέδρου Εμμανουέλ Μακρόν. 

Ο καθεδρικός ναός ήταν ένα από τα μέρη με τη μεγαλύτερη επισκεψιμότητα κατά τη διάρκεια των Ημερών της Γαλλικής Εθνικής Κληρονομιάς που πραγματοποιήθηκαν τον Σεπτέμβριο του 2017. Σύμφωνα με κατά προσέγγιση στοιχεία, τον επισκέφθηκαν τουλάχιστον 12.000 άτομα.

Δείτε επίσης
------------

* Καθεδρικός Ναός Αγίου Αλεξάνδρου Νιέφσκι (Παρίσι)

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καθεδρικός Ναός της Αγίας Τριάδας (Παρίσι)** |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καθεδρικός Ναός της Αγίας Τριάδας (Παρίσι)** |

Παραπομπές
----------

1. ↑  «Un nouveau centre culturel russe en 2013», Jean-Pierre Thiollet, *France-Soir*, 16 October 2010
2. ↑  «Orthodox Spiritual and Cultural Center opens in Paris».
3. ↑  «Vladimir Poutine annule sa visite à Paris prévue le 19 octobre». *lemonde.fr*. 11 Οκτωβρίου 2016.
4. ↑  «Centre orthodoxe : la Russie inaugure un nouveau monument en plein coeur de Paris». *bfmtv.com*. 19 Οκτωβρίου 2016. .
5. ↑  «La Russie inaugure, sans Poutine, son centre orthodoxe à Paris». *lexpress.fr*. 19 Οκτωβρίου 2016. .
6. ↑  «La nouvelle cathédrale russe inaugurée à Paris sans Poutine». *la-croix.com*. 19 Οκτωβρίου 2020.
7. ↑  «Consécration de la Cathédrale orthodoxe russe à Paris: séjour du patriarche Cyrille en France». *egliserusse.eu*. 8 Δεκεμβρίου 2016. .
8. ↑  «Vladimir Poutine à Paris: Comment la Russie a réussi à construire l'imposante église orthodoxe qu'il a visitée». *huffingtonpost.fr*. 31 Μαΐου 2017.
9. ↑  «Thousands of French wait for hours to visit Russian cathedral-cultural center in Paris / OrthoChristian.Com». *OrthoChristian.Com*.. Ανακτήθηκε στις 2017-09-19.